Integriteitskomitee vergader dié naweek met Ace | Maroela Media
Integriteitskomitee vergader dié naweek met Ace
Die ANC se integriteitskomitee sê hy vergader hierdie naweek met die beleërde sekretaris-generaal van die regerende party.
Ace Magashule staan tereg op 21 aanklagte van onder meer bedrog, korrupsie en geldwassery en is vroeër op borgtog van R200 000 vrygelaat.
Die ANC het vroeër onderneem dat kaders wat van korrupsie beskuldig of daarby betrek word, aan die party se integriteitskomitee verslag doen of tugstappe die hoof moet bied.
Die ANC het ook onderneem dat diegene wat nie 'n redelike verduideliking vir die bewerings kan gee nie, die tuig moet neerlê of geskors word.
Die komitee sê dit is belangrik om te besef dat hy 'n struktuur van die nasionale uitvoerende komitee is en die NUK se prosesse en prosedures respekteer.
Die integriteitskomitee sê hy gaan dus glad nie op enige navrae of bespiegeling voor die vergadering met Magashule reageer nie.
George Mashamba, voorsitter van die komitee, sê sodra die vergadering afgehandel is, sal die komitee 'n verklaring uitreik.
"Ons verstaan die vlak van openbare belangstelling, nie net onder lede van die ANC nie, maar ook in die breër gemeenskap. Ons het egter 'n plig om protokol en prosedures te volg om 'n uitkoms te verseker wat ooreenstem met ons mandaat," het Mashamba gesê.
Wes-Kaap skop vas teen hernieude afsondering
Direkteur van organisasie vas oor TERS-geld
Hierdie is maar net n formaliteit en om almal stil te hou. Ons weet vooraf reeds wat die uitspraak gaan wees
Integriteit!!! Here, vergeef hulle want hul ken nie die woord nie.
Wat 'n grap. Integriteitskomitee in die ANC ? Amper so snaaks soos die MRK wat glo dat hulle kyk na al die mense se belange. Daar is twee goed wat hulle nie nog nooit verstaan of geken het nie. Integriteit en skaamte.
Dit gaan net oor mag,aansien en geld,die res maak nie saak nie.Die hofrolle is oorlaai met bedrog en korrupsie sake en die NVG en Valke word oorweldig met nuwe en bestaande ondersoeke. Intussen is dit "business as usual" vir die A en C.